Source: http://docplayer.hu/17133873-H-a-t-a-r-o-z-a-t-e-l-u-t-a-s-i-t-o-m.html
Timestamp: 2018-09-21 16:18:25
Document Index: 21900011

Matched Legal Cases: ['bíróság ', 'bíróság ', 'Bíróság ', 'bíróság ', 'Bíróság ', 'Bíróság ', 'Bíróság ']

1 ORSZÁGOS RENDŐR-FŐKAPITÁNYSÁG Cím:1139 Budapest Teve u Bp. Pf.: 314/15 Telefon: (06-1) / , Telefax: (06-1) / , Szám: 29000/105/742/12/2013. RP. Tárgy: alapvető jogot sértő rendőri intézkedés elleni panasz elbírálása H A T Á R O Z A T A Rendőrségről szóló évi XXXIV. törvény (a továbbiakban: Rtv.) 92. (1) bekezdésében biztosított jogkörömnél fogva I. János miskolci lakos panasza tárgyában folytatott eljárás során figyelemmel az Rtv. 93/A. (7) bekezdésére, továbbá a Független Rendészeti Panasztestület a (továbbiakban: Panasztestület) 199/2013. (VII. 3.) számú állásfoglalásának megállapításaira a rendőri intézkedés elleni panaszt e l u t a s í t o m. A határozat ellen az Rtv. 93/A. (9) bekezdése alapján figyelemmel a közigazgatási hatósági eljárás és szolgáltatás általános szabályairól szóló évi CXL. törvény (a továbbiakban: Ket.) 100. (1) bekezdés e) pontjára, valamint a 109. (1) bekezdés a) pontjára fellebbezésnek helye nincs, annak felülvizsgálata közvetlenül kérhető a bíróságtól. A keresetlevelet az Országos Rendőr-főkapitányságnál a Fővárosi Közigazgatási és Munkaügyi Bíróságnak címezve (1539 Budapest, Pf.: 632.) a felülvizsgálni kért határozat közlésétől számított harminc napon belül lehet benyújtani, vagy ajánlott küldeményként előterjeszteni. (A polgári perrendtartásról szóló évi III. törvény (a továbbiakban: Pp.) 330. (2) bekezdése, Ket (1) bekezdése). A határozatot kapják: 1) Panaszos 2) Független Rendészeti Panasztestület 3) Borsod-Abaúj-Zemplén Megyei Rendőr-főkapitányság vezetője 4) Irattár
2 2 I N D O K O L Á S I. I. János miskolci lakos (a továbbiakban: Panaszos) december 8-án, postai úton panaszt terjesztett elő a Panasztestülethez, melyben sérelmezte a vele szemben november 30-án foganatosított rendőri intézkedést. A Panaszos előadta, hogy november 30-án 14:00 órától Miskolc, Fényi Gyula téren a Szebb Jövőért Polgárőr Egyesület sajtótájékoztatóján vett részt. A beadvány szerint a Panaszos egyesületi tagként nem polgárőrként a hallgatóság sorai között volt jelen. A sajtótájékoztatón az egyesület elnöke a bűnözési hullám városokba történő begyűrűzésére hívta fel a figyelmet és a lakossági önszerveződés fontosságát hangsúlyozta. A sajtótájékoztatót követően a Panaszos több társával szórólapot kezdett osztani a járókelőknek, a másnap megrendezésre kerülő lakossági fórum reklámozására. A szórólapozás megkezdése után rendőrök léptek a szórólapot terjesztőkhöz és a Panaszost 12 társával együtt előállították, majd közbiztonsági tevékenység jogosulatlan végzése szabálysértés vádjával őrizetbe vételüket rendelték el. A Panaszos szerint a rendőrség által körülírt cselekmény nem valósíthatott meg szabálysértést, ennek ellenére vették őrizetbe. Véleménye szerint a rendőrségi fogdán eltöltött idő méltatlanul és indokolatlanul fosztotta meg őt szabadságától, továbbá méltatlanul és indokolatlanul alázták meg a bilincsbe veréssel. A Panaszos a vele szemben foganatosított rendőri intézkedéssel kapcsolatban panasza és nyilatkozattétele szerint az alábbiakat sérelmezte: - igazoltatását és előállítását; - őrizetbe vételét; - bilincs és vezetőszíj alkalmazását. A Panasztestület hivatkozott állásfoglalása szerint a rendőri intézkedés érintette a Panaszosnak Magyarország Alaptörvénye II. cikkében foglalt emberi méltósághoz fűződő, a IV. cikkében foglalt személyi szabadsághoz fűződő, valamint a VI. cikkében foglalt személyes adatok védelméhez fűződő alapvető jogát. A Panasztestület álláspontja szerint az átkíséréskor végrehajtott bilincselés miatt sérült a Panaszos emberi méltósághoz való alapvető joga. A Panasztestület megítélése szerint az alapjogsérelem elérte a súlyosság azon fokát, amely indokolttá tette a panasz megküldését az országos rendőrfőkapitánynak. Az Rtv. 92. (1) bekezdése alapján a Panasztestület által lefolytatott vizsgálatot követően súlyos alapjogsérelem esetén a panaszt az országos rendőrfőkapitány bírálja el. A Panaszos konkrét rendőri intézkedést sérelemként nem említett meg, ezért a Ket. 51. (2) bekezdés I. fordulata alapján végzésben nyilatkozattételre hívtam fel ( /742/3/2013. RP.), továbbá az eljárás ügyintézési határidejének 30 nappal történő meghosszabbításáról a Ket. 33. (7) bekezdése alapján végzésben döntöttem ( /742/2/2013. RP.).
3 3 A Ket. 33. (3) bekezdés c) pontja értelmében a nyilatkozattétel teljesítésére megadott időtartam nem számít be az ügyintézési határidőbe, mindezek figyelembevételével az eljárás befejezésének határideje november 05-re módosult. II. A Ket. 50. (1) bekezdésében foglalt tényállás tisztázási kötelezettségének keretében a hatóság az alábbi bizonyítási eszközöket szerezte be: a Panaszos december 4-én kelt, panaszbeadványa; a Panaszos szeptember 01-jén kelt, szeptember 11-én érkeztetett /742/5/2013. RP. számra iktatott nyilatkozata; a Miskolci Rendőrkapitányság Közrendvédelmi Osztály november 30-án kelt, 05010/51191/2012. számú jelentése; a Miskolci Rendőrkapitányság vezetőjének november 30-án kelt, 51314/2012. id. számú feljegyzése; a Borsod-Abaúj-Zemplén Megyei Rendőr-főkapitányság Mélységi Ellenőrzési és Közterületi Szolgálat Mélységi Ellenőrzési Osztály november 30-án kelt, előállítás végrehajtásáról szóló 05000/10281/2012. id. számú jelentése; a Miskolci Rendőrkapitányság Bűnügyi Osztály november 30-án kelt, 05010/51314/2012. id. számú őrizetbevétel elrendeléséről szóló határozata; a Miskolci Rendőrkapitányság Közrendvédelmi Osztály december 1-jén kelt, /2254/2012. Szabs. számú átkísérési utasítása; a Miskolci Rendőrkapitányság vezetőjének május 29-én kelt, /62/8/2012. Ált. számú jelentése; a Miskolci Rendőrkapitányság vezetőjének január 14-én kelt, /62/2/2013. Ált. számú jelentése; a Borsod-Abaúj-Zemplén Megyei Rendőr-főkapitányság Ellenőrzési Szolgálata augusztus 29-én kelt, 05000/53-4/2013. P. számú jelentése; a Borsod-Abaúj-Zemplén Megyei Rendőr-főkapitányság vezetőjének június 26- án kelt, 05000/6299-4/2013- Ált. számú jelentése; a Miskolci Rendőrkapitányság vezetőjének október 11-én kelt, /62-21/2013. Ált. számú jelentése; a sajtótájékoztatót, illetőleg a rendőri intézkedést rögzítő 1 db DVD lemez. III. A rendőri intézkedés ellen a Panaszos által megfogalmazott kifogások vonatkozásában álláspontom a következő: 1.) A Panaszos sérelmezte igazoltatását és előállítását. Az Rtv. 13. (1) bekezdése szerint: (1) A rendőr jogkörében eljárva köteles intézkedni vagy intézkedést kezdeményezni, ha a közbiztonságot, a közrendet vagy az államhatár rendjét sértő vagy veszélyeztető tényt, körülményt vagy cselekményt észlel, illetve ilyet a tudomására hoznak. Ez a kötelezettség a rendőrt halaszthatatlan esetben szolgálaton kívül is terheli, feltéve, hogy az intézkedés szükségességének időpontjában intézkedésre alkalmas állapotban van.
4 4 Az Rtv. 29. (1) bekezdés a) pontja szerint: (1) A rendőr a feladata ellátása során a) igazoltathatja azt, akinek a személyazonosságát a közrend, a közbiztonság védelme érdekében, bűnmegelőzési vagy bűnüldözési célból, a tartózkodása jogszerűségének megállapítása céljából, közlekedésrendészeti ellenőrzés során, továbbá az igazoltatott vagy más természetes, illetve jogi személy és egyéb szervezet jogainak védelme érdekében kell megállapítani, valamint Az Rtv. 33. (2) bekezdés f) pontja szerint: (2) A rendőr a hatóság vagy az illetékes szerv elé állíthatja azt, f) aki a szabálysértést az abbahagyásra irányuló felszólítás után is folytatja, illetőleg akivel szemben az eljárás azonnal lefolytatható, továbbá akitől tárgyi bizonyítási eszközt kell megszerezni, vagy elkobzás alá eső dolgot kell visszatartani; A szabálysértésekről, a szabálysértési eljárásról és a szabálysértési nyilvántartási rendszerről szóló évi II. törvény (a továbbiakban: Szabs. tv.) 171. szerint: Aki közterületen vagy nyilvános helyen olyan, a közbiztonság, közrend fenntartására irányuló tevékenységet végez, amelyre jogszabály nem jogosítja fel, vagy ilyen tevékenység látszatát kelti, szabálysértést követ el. A Szabs. tv (1) bekezdése szerint: (1) A szabálysértési elzárással is büntethető szabálysértés miatt őrizetbe vett személyt a rendőrség a gyorsított bírósági eljárás lefolytatása céljából a bíróság elé állítja. A rendelkezésre álló bizonyítási eszközökből az alábbiakat állapítottam meg: A videofelvételen látható, hogy a sajtótájékoztatón résztvevő, kb főből álló csoport tagjai egységesnek tekinthető formaruházatot viselnek, ami fekete színű bakancsból, fekete színű nadrágból és fekete színű, Szebb Jövőért feliratú, Árpád-sávos pajzzsal díszített mellényből állt. A felvételen látható és hallható, amint J. Péter Miskolc Megyei Jogú Város önkormányzati képviselője bejelenti, hogy a sajtótájékoztató napján, azaz november 30-án megalakult a Szebb Jövőért Polgárőr Egyesület miskolci egysége, amelynek célja a lakossági önszerveződés előmozdítása az erősödő bűnözési hullámmal szemben. A Borsod-Abaúj-Zemplén Megyei Rendőr-főkapitányság Mélységi Ellenőrzési és Közterületi Szolgálat Mélységi Ellenőrzési Osztály november 30-án kelt, 05000/10281/2012. id. számú előállítás végrehajtásáról szóló jelentése és a Miskolci Rendőrkapitányság Közrendvédelmi Osztály november 30-án kelt, 05010/51191/2012. számú jelentése szerint a Miskolc, Szentgyörgy u. 1. szám alatt található úgynevezett Platán mellett tartott sajtótájékoztatón résztvevő fő 14:15 órakor kisebb (2-3 fős) csoportokra oszlott, majd gyalogosan elindultak az Ifjúság útján a Csabai kapu irányába, a Klapka György utcán az Avasi kilátó irányába és a Szentgyörgy utcán keresztül a Fényi Gyula tér irányába. A jelentésekben foglaltakat a felvételek is alátámasztják. A november 30-án kelt, 05010/51191/2012. számú jelentés szerint a biztosítás parancsnoka (Miskolci Rendőrkapitányság Közrendvédelmi Osztályvezetője) úgy ítélte meg, hogy a kisebb csoportok tagjai magatartásukkal megvalósították a Szabs. tv ba ütköző
5 5 közbiztonsági tevékenység jogosulatlan végzése szabálysértésének elkövetését, ezért figyelemmel az Rtv. 13. (1) bekezdésében foglalt intézkedési kötelezettségre utasította a biztosításban részt vevő rendőröket, hogy kezdjék meg a résztvevők igazoltatását és az Rtv. 33. (2) bekezdés f) pontja alapján figyelemmel a Szabs. tv (1) bekezdésére a Miskolci Rendőrkapitányságra történő előállításukat. A felvételekből és a rendelkezésre álló dokumentumokból megállapítható, hogy a helyszínen jelenlévő rendőrök a rendelkezésükre álló adatok alapján megalapozottan feltételezték azt, hogy a Panaszos szabálysértés elkövetésével gyanúsítható, ezért az Rtv. 13. (1) bekezdésben rögzített intézkedési kötelezettségből kifolyólag az Rtv. 29. (1) bekezdés a) pontja szerint (a közrend védelme érdekében) igazoltatták. A Szabs. tv. a közbiztonsági tevékenység jogosulatlan végzése szabálysértés esetében lehetővé teszi az elzárás alkalmazását, ezért a Szabs. tv (1) bekezdése alapján gyorsított bírósági eljárás lefolytatása céljából bíróság elé állításnak van helye, ezek alapján álláspontom szerint indokolt volt az Rtv. 33. (2) bekezdés f) pontja alapján (a további eljárás azonnal történő lefolytatása céljából) a Panaszos előállítása. Megjegyezendő, hogy a rendőri intézkedés elleni panaszok felülvizsgálata során mint pl. ahogyan a Fővárosi Bíróság egy korábbi ítéletében megállapította a bíróság következetes gyakorlata az, hogy ha a rendőri intézkedések foganatosításakor fennállt gyanú a későbbiekben nem nyert bizonyítást, nem teszi jogszerűtlenné a rendőri intézkedéseket. 1 Mindezek alapján megállapítom, hogy a Panaszos igazoltatása, majd előállítása megfelelő jogalappal és jogszerűen került végrehajtásra, ezért a panaszt ezek tekintetében elutasítom. 2.) A Panaszos sérelmezte őrizetbevételét. Az Rtv. 92. (1) bekezdése szerint: (1) Akinek az e törvény IV., V. és VI. fejezetében meghatározott kötelezettség megsértése, a rendőri intézkedés, annak elmulasztása, a kényszerítő eszköz alkalmazása (e fejezet alkalmazásában a továbbiakban együtt: intézkedés) alapvető jogát sértette - választása szerint - panasszal fordulhat az intézkedést foganatosító rendőri szervhez, vagy kérheti, hogy panaszát az országos rendőrfőkapitány, valamint a főigazgatók a Testület által lefolytatott vizsgálatot követően bírálja el. A Panaszos őrizetbevételére a Szabs. tv. rendelkezései alapján került sor, mindezek alapján az őrizetbevétel elrendelése nem vonható az Rtv. 92. (1) bekezdés körébe, ezért annak érdemi vizsgálatát jelen közigazgatási hatósági eljárás keretein belül jogszabályi felhatalmazás hiányában mellőztem. 3.) A Panaszos sérelmezte a bilincs és vezetőszíj alkalmazását. Az Rtv. 97. (1) bekezdés h) pontja szerint: (1) E törvény alkalmazásában h) fogvatartott: akit törvény, illetőleg törvény alapján kiadott hatósági határozat alapján a szabad mozgáshoz és tartózkodási hely szabad megválasztásához való jogában korlátoznak 1 Fővárosi Bíróság 27.K /2010/2. számú ítélete
6 6 (őrizetbe vett, előzetesen letartóztatott, közbiztonsági őrizetben lévő, elfogott és előállított, elővezetett); Az Rtv. 48. c) pontja szerint: A rendőr bilincset alkalmazhat a személyi szabadságában korlátozni kívánt vagy korlátozott személy c) szökésének megakadályozására, A rendőrség szolgálati szabályzatáról szóló 30/2011. (IX. 22.) BM rendelet (a továbbiakban: Szolgálati Szabályzat) 41. (1) bekezdés f) és g) pontja szerint: (1) Bilincs alkalmazása, az Rtv ában meghatározott esetekben különösen azzal szemben indokolt f) akinek fogvatartása során kísérését rendelték el, és a kísért személy veszélyessége azt indokolja, vagy g) akit egyedül intézkedő rendőr állít elő. A Rendőrség Fogdaszolgálati Szabályzatának kiadásáról szóló 19/1996. (VIII. 23.) ORFK utasítás (a továbbiakban: Fogdaszolgálati Szabályzat) 74. és 75. pontja szerint: 74. A kísérő őri feladatra a rendőrség hivatásos állományú tagja jelölhető ki. A kísérő őrzést végrehajtó rendőr szolgálatát a rendszeresített felszereléssel, bilincsre szerelt vezetőszíjjal és bilincsrögzítő övvel teljesítse. (A vezetőszíj, a bilincsrögzítő öv más erre alkalmas - emberi méltóságot nem sértő - eszközzel helyettesíthető.) A kísérő őrnél a rendszeresített felszerelésen kívül csak olyan kisméretű tárgyak lehetnek, amelyek a mozgásban nem zavarják. 75. A fogvatartott kísérésére vonatkozó utasítást a fogvatartás elrendelésére jogosult vezető adhat, aki az átkísérési utasításban határozza meg a fogvatartott kísérésének módját, a kísérő őrök létszámát, fegyverzetét, felszerelését, a kényszerítő eszköz alkalmazását vagy az alkalmazás lehetőségét, a fogdán kívüli kísérés időpontját, helyét; büntetés-végrehajtási intézetbe történő kísérés esetén a felsoroltakon kívül a személy átvételéhez szükséges adatokat is. A kísérést elrendelő parancsnok meghatározhatja, hogy a kísérő őr géppisztollyal is legyen felszerelve. A kísérés megszervezése a kísérést végrehajtó rendőr parancsnokának a feladata. Fontos hangsúlyozni, hogy a szabálysértési őrizetbe vett Panaszosra figyelemmel az Rtv. 97. (1) bekezdés h) pontjára a fogvatartottakra vonatkozó szabályok vonatkoztak. A Borsod-Abaúj-Zemplén Megyei Rendőr-főkapitányság vezetőjének június 26- án kelt, 05000/6299-4/2013. Ált. számú jelentése az alábbiakat tartalmazza: A panaszos által elkövetett szabálysértés bírósági tárgyalására december 01- jén került sor. Az eljáró bíró kérésére az eljárásban részt vevő 13 fő közöttük a panaszos átkísérésére egyidejűleg került sor a Miskolci Városi Bíróságra. A csoportos kísérést 14 fő rendőr foganatosította. A bírósági tárgyalás nyílt volt, amely felkeltette a közvélemény érdeklődését is, és azon a média munkatársain, valamint a családtagokon kívül a ( ) párt és a Szebb Jövőért Polgárőr Egyesület szimpatizánsai is részt vettek. A Panaszos átkísérésében résztvevő rendőrök részére /2254/2012. Szabs. számon átkísérési utasítás került kiadásra, amelyben meghatározták a kísérés helyét és idejét, a kísérés módját, a kísérő erők létszámát és felszerelését, továbbá a kényszerítő eszközökre vonatkozó szabályokat (Fogdaszolgálati Szabályzat 74. és 75. pontja).
7 7 A 05000/6299-4/2013. Ált. számú jelentés kitért arra is, hogy a nagy érdeklődére való tekintettel a Panaszos szökésének lehetősége közvetlenül nem, azonban a szökés elősegítésének lehetősége közvetlenül fennállt. Ezért rendelték el a kísérésben részvevők részére a rendes kísérést, valamint a bilincs (Rtv. 48. c) pont) és a vezetőszíj alkalmazását. A Panaszos nyilatkozatában azt állította, hogy kihallgatására kisérésekor, a rendőrségi épületen belül is alkalmaztak vele szemben bilincset és a vezetőszíjat. A Miskolci Rendőrkapitányság vezetőjének október 11-én kelt, /62-21/2013. Ált. számú jelentése szerint november 30-án a Panaszos kísérését a Miskolci Rendőrkapitányságon történt meghallgatására a fogdából a kihallgató helyiségbe 1 fő rendőr hajtotta végre. A bilincset és a vezetőszíjat az őrzésbiztonsági rendszabályok szigorú szintjének fenntartása mellett, figyelemmel a Szolgálati Szabályzat 41. (1) bekezdés g) pontjára, továbbá az esetleges önkárosítás, vagy további jogsértő cselekmény elkövetésének megelőzése érdekében alkalmazták. A Panaszossal szemben alkalmazott bilincs és vezetőszíj használatára még a Miskolci Városi Bíróságra december 1-jén 10:30 órára történt átkísérésekor került sor. A bilincselés vonatkozásában fontos hangsúlyozni az Rtv hoz fűzött indokolást, mely szerint a bilincs alkalmazása a további ellenszegülés, a szökés, a támadás megakadályozására szolgáló megelőző, védelmi jellegű kényszerítő eszköz, tehát alkalmazása előzetes ellenállás tanúsítása nélkül vagy fizikai kényszer folyományaként is szóba jöhet. A bilincs alkalmazása kapcsán a Fővárosi Közigazgatási és Munkaügyi Bíróság egy másik eset kapcsán megállapította, hogy: ( ) őrzésbiztonsági szempontok alapozták meg a bilincs alkalmazását, mert az együttműködő magatartás és a felperes ígérete, hogy nem fog megszökni nem vezethet az őrzésbiztonsági rendszabályok szigorú szintjének csökkentéséhez.( ) 2 Mindezeket figyelembe véve megállapítom, hogy a bilincs és a vezetőszíj használatára jogszerűen és indokoltan került sor, a hatályos rendelkezésekben rögzítetteknek megfelelő módon, ezek alapján a panaszt e tekintetben is elutasítom. IV. A Panasztestületnek a jelen ügy kapcsán kialakított állásfoglalásában a bilincseléssel kapcsolatos megállapításaival és az azokból levont következtetésekkel a határozat III. részében kifejtett indokok alapján nem értek egyet. Mindezek alapján a rendelkező részben foglaltak szerint határoztam. Hatásköröm és illetékességem az Rtv. 92. (1) bekezdése, illetve a 93/A. (6) és (7) bekezdésein alapul. Döntésem az alábbi jogszabályokon alapul: - Magyarország Alaptörvénye II., IV. és VI. cikk; 2 Fővárosi Közigazgatási és Munkaügyi Bíróság 20. K /2013/5. számú ítélete
8 8 - a polgári perrendtartásról szóló törvény 159. (1) bekezdése, 330. (2) bekezdése; - a közigazgatási hatósági eljárás és szolgáltatás általános szabályairól szóló évi CXL. törvény 33. (3) bekezdés c) pontja, a 33. (7) bekezdése, az 50. (1) bekezdése, az 51. (2) bekezdése, a 100. (1) bekezdés e) pontja, a 109. (1) bekezdés a) pontja; - a Rendőrségről szóló évi XXXIV. törvény 13. (1) bekezdése, 29. (1) bekezdés a) pontja, 33. (2) bekezdés f) pontja, 48. c) pontja, 92. (1) bekezdése, 97. (1) bekezdés h) pontja; - a szabálysértésekről, a szabálysértési eljárásról és s szabálysértési nyilvántartási rendszerről szóló évi II. törvény 124. (1) bekezdése, a; - a rendőrség szolgálati szabályzatáról szóló 30/2011. (IX. 22.) BM rendelet 41. (1) bekezdés f) és g) pontja; - a Rendőrség Fogdaszolgálati Szabályzatának kiadásáról szóló 19/1996. (VIII. 23.) ORFK utasítás 74. és 75. pontja. Budapest, október 24. Papp Károly r. altábornagy rendőrségi főtanácsos országos rendőrfőkapitány